Diari Oficial de la Generalitat Valenciana


Sumari del DOGV 4892, del 26-11-2004 (2004/12910)

ORDRE de 23 de novembre de 2004, de la Conselleria d'Agricultura, Pesca i Alimentació, per la qual es modifica parcialment l'Ordre de 20 de desembre de 2001, de la Conselleria d'Agricultura, Pesca i Alimentació, per a l'aplicació, a la Comunitat Valenciana, del Reial Decret 613/2001 de 8 de juny, per a la millora i modernització de les explotacions agràries.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/11/23/(1)/dof/vci/html**

### Dades del document

Número de DOGV
:   4892

Data del DOGV
:   26-11-2004

Secció del DOGV
:   I. DISPOSICIONS GENERALS

Número del document
:   2004/12455


Data del document
:   23-11-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * modernització de l'explotació agrària
    * jove agricultor
    * suport econòmic
    * explotació agrària
    * legislació
    * estructura agrària

ORDRE de 23 de novembre de 2004, de la Conselleria d'Agricultura, Pesca i Alimentació, per la qual es modifica parcialment l'Ordre de 20 de desembre de 2001, de la Conselleria d'Agricultura, Pesca i Alimentació, per a l'aplicació, a la Comunitat Valenciana, del Reial Decret 613/2001 de 8 de juny, per a la millora i modernització de les explotacions agràries. [2004/X12055]
  
El Reial Decret 613/2001 de 8 de juny, per a la millora i modernització de les estructures de producció de les explotacions agràries, s'ha vist modificat pel Reial Decret 1.650/2004 de 9 de juliol, a fi de regular allò que s'ha establit per la reglamentació comunitària, i en especial es referix a l'increment de les ajudes als agricultors jóvens; es fa així, necessària l'adequació, en la normativa de la Comunitat Valenciana, del que disposa el mencionat reial decret.
  
D'altra banda, a la Conselleria d'Agricultura, Pesca i Alimentació a través de l'Institut Valencià de Desenvolupament Rural li correspon prioritzar i fer més eficients les actuacions que en matèria d'estructures agràries potencien les estratègies de desenvolupament rural a la Comunitat Valenciana, donant un tracte preferent a les zones rurals, incrementant la grandària de les explotacions agràries i el cultiu i l'ús en comú dels mitjans de producció agrària, entre altres mesures.
  
Així mateix, en la línia pretesa per la Conselleria d'Agricultura, Pesca i Alimentació de facilitar i agilitzar la tramitació administrativa de les ajudes, pareix convenient posar els mitjans necessaris, també els normatius, perquè això siga possible.
  
Per tot això, en l'exercici de les competències que tinc atribuïdes
  
ORDENE
  
Article únic
  
L'Ordre de 20 de desembre de 2001, de la Conselleria d'Agricultura, Pesca i Alimentació, per a l'aplicació, a la Comunitat Valenciana, del Reial Decret 613/2001 de 8 de juny, per a la millora i modernització de les estructures de producció de les explotacions agràries, es modifica en els termes següents:
  
1. L'apartat 2.1.e) de l'article 3 queda redactat de la següent manera:
  
?Complir les normes mínimes en matèria de medi ambient, d'higiene i de benestar dels animals de conformitat amb la normativa comunitària i nacional que es detalla en l'annex 3 de la present ordre, excepte quan el pla de millora incloga inversions destinades al compliment de normes que hagen entrat en vigor en el termini màxim d'un any anterior a la data de sol·licitud de l'ajuda, i en este cas es podrà concedir per al seu compliment un termini de fins a un any des del moment de la concessió de l'ajuda. En tot cas, els agricultors hauran de complir estes normes mínimes abans que finalitze el període d'inversions?.
  
2. L'apartat 3 de l'article 3 queda redactat de la següent manera:
  
?Quan l'explotació pertanga a una comunitat de béns, només podrà ser beneficiària de les ajudes a les inversions mitjançant plans de millora en el cas que existisca un pacte d'indivisió per un període mínim de sis anys a partir de la data de presentació de la sol·licitud i que un dels comuners, almenys, reunisca els requisits especificats en els apartats 2.1 i 2.2 d'este article. Quan la comunitat de béns fóra de caràcter no hereditari, els agricultors professionals que pertanguen a esta hauran de complir els requisits exigits pel que fa a la dedicació, al treball i procedència de rendes referides a la comunitat de béns?.
  
3. S'afig un últim paràgraf a l'apartat 4 de l'article 3 amb la següent redacció:
  
?La concessió i el pagament de les ajudes a plans de millora simultanis a una primera instal·lació, esta condicionada que esta es duga a terme en una explotació la dimensió anterior de la qual, al pla de millora sol·licitat, siga superior a 2 unitats de treball agrari?.
  
4. L'apartat 6 de l'article 5 queda redactat de la següent manera:
  
?En explotacions la dimensió prevista i certificada de les quals siga inferior a l'equivalent a 2 unitats de treball agrari, la inversió auxiliar en maquinària i apers agraris, en el seu conjunt, no podrà ser superior a 20.000 euros. En explotacions de major dimensió la inversió auxiliar no superarà els 15.000 euros per unitat de treball agrari.
  
Únicament s'auxiliarà la substitució o reposició de maquinària existent en l'explotació en el cas que esta tinga més de 8 anys i s'acredite en el moment de la certificació la baixa de la substituïda o reposada.
  
Seran auxiliars, exclusivament, els vehicles convencionalment considerats com de transport: furgonetes i camions; caldrà justificar la seua necessitat. El valor del vehicle i els limits d'inversió auxiliar són els especificats en el primer paràgraf del present apartat?.
  
5. S'inclou un segon paràgraf a l'apartat 8 de l'article 5 amb la següent redacció:
  
?En qualsevol cas el preu unitari màxim de la inversió auxiliada en edificis o construccions agràries permanents serà de 200 euros per metre quadrat construït. Qualsevol inversió en magatzems o construccions permanents de dimensió superior a 150 metres quadrats per unitat de treball agrari o a 300 metres quadrats de superfície total haurà de ser autoritzada per la Conselleria d'Agricultura, Pesca i Alimentació, prèvia presentació de memòria agronòmica o avantprojecte redactat pel tècnic competent i visat pel corresponent col·legi professional?.
  
6. El primer paràgraf de l'apartat 5 de l'article 6 queda redactat de la següent manera:
  
?L'afiliació a la Seguretat Social s'acreditarà mitjançant un certificat o informe actualitzat de vida laboral expedit per la Tresoreria General de la Seguretat Social. En qualsevol cas s'haurà d'acreditar, si amb això no fóra prou, el règim, secció o activitat per la qual es cotitza mitjançant qualsevol altre document fefaent?.
  
7. L'apartat 3 de l'article 11 queda redactat de la següent manera:
  
?La presentació de sol·licituds per a les ajudes en plans de millora i primera instal·lació de jóvens agricultors per a cada anualitat haurà d'efectuar-se entre el dia 1 de novembre i el 31 de desembre de l'any anterior, i quedarà, per tant, condicionada la seua concessió als pressupostos de la Generalitat Valenciana de cada any i, si és el cas a les modificacions posteriors que habiliten els crèdits contrets en els exercicis anteriors que no s'hagueren satisfet?.
  
8. L'apartat 5 de l'article 11 queda redactat de la següent manera:
  
?Determinades les sol·licituds amb dret a ajuda presentades per a cada anualitat, si estes foren superiors a les possibilitats pressupostàries per a la concessió d'ajudes que regula la present ordre, la Conselleria d'Agricultura, Pesca i Alimentació dictarà una resolució desestimatòria per eixe motiu, basant-se en el que s'establix en l'article 28 del Text Refós de la Llei d'Hisenda Pública, de 26 de juny de 1991.
  
En este supòsit l'ordre de prioritats per a l'estimació de les sol·licituds d'ajudes per a la primera instal·lació de jóvens serà:
  
a) Sol·licituds la instal·lació de les quals es realitza amb el règim de cotitularitat expressat en l'apartat b) de l'article 14 del Reial Decret 613/2001.
  
b) Sol·licituds els beneficiaris de les quals, en el moment de la sol·licitud, siguen titulars d'una explotació prioritària.
  
c) Sol·licituds els beneficiaris de les quals siga titular d'una explotació de bestiar lleter o les inversions del qual tinguen com a objecte la substitució, parcial o total, de l'activitat de bestiar vaquí.
  
d) Sol·licituds els titulars de les quals residisquen en zona desfavorida de la Comunitat Valenciana.
  
e) La resta de sol·licituds.
  
L'últim criteri utilitzat, en cas necessari, s'ordenaran les sol·licituds per grandària de l'explotació de major a menor.
  
Les sol·licituds d'ajuda per a inversions a les explotacions en plans de millora s'estimaran seguint l'ordre següent:
  
a) Sol·licituds els beneficiaris de les quals, en el moment de la sol·licitud, siguen titulars d'una explotació prioritària.
  
b) Sol·licituds els beneficiaris de les quals siguen titulars d'una explotació de bestiar lleter o les inversions del qual tinguen com a objecte la substitució, parcial o total, de l'activitat de bestiar vaquí.
  
c) Sol·licituds simultànies a una primera instal·lació o sol·licitades en els cinc anys següents a esta i el titular de la qual no haja complit 45 anys en el moment de la sol·licitud.
  
d) Sol·licituds d'agricultors professionals integrants d'alguna societat l'objecte de la qual siga el cultiu en comú reconegut per la Conselleria d'Agricultura, Pesca i Alimentació basant-se en allò que s'establix en la seua norma específica (Ordre de 29 de maig de 2002, de la Conselleria d'Agricultura, Pesca i Alimentació, per la qual es convoquen ajudes per al foment del cultiu i explotació en comú de les explotacions agràries).
  
e) Sol·licituds de plans de millora en què s'auxilien inversions comunes amb altres titulars d'explotació i la participació dels quals en les esmentades inversions comunes no supere el setanta per cent d'estes.
  
f) Sol·licituds els titulars de les quals residisquen en zona desfavorida de la Comunitat Valenciana.
  
g) Resta de sol·licituds.
  
L'últim criteri utilitzat, en cas necessari, s'ordenaran les sol·licituds per data de registre d'entrada en l'administració
  
La desestimació de sol·licituds per falta de pressupost no concedix prioritat ni cap dret a les sol·licituds presentades en anys posteriors per l'interessat, ni l'eximix en eixe cas de l'obligació de començar el procediment amb una nova sol·licitud a què haurà d'acompanyar l'acreditació i documents exigibles en eixe moment?.
  
9. L'apartat 6 de l'article 11 queda redactat de la següent manera:
  
?El sol·licitant haurà de programar la realització de les inversions subvencionades que es podran executar dins de l'exercici pressupostari en què se sol·licita la subvenció o en el següent. La resolució de concessió de les ajudes per, raons pressupostàries, podrà modificar el programa d'inversions presentat en la sol·licitud, redistribuint estes i, per tant, les ajudes entre l'anualitat pressupostària de la concessió i la següent.
  
Quan per la naturalesa de l'explotació i inversions auxiliades siga exigible, segons el cas, la declaració o estimació d'impacte ambiental, la llicència d'activitats qualificades, la llicència d'obres i/o el llibre de registre d'explotació ramadera, llevat que l'esmentada documentació s'acredite en el moment de la sol·licitud, la resolució de concessió programarà les inversions i el finançament per a l'exercici següent.
  
Les inversions programades per a executar-se en l'exercici en què se sol·licita la subvenció hauran d'estar finalitzades i justificades abans del dia 1 de novembre d'eixe exercici.
  
Sense perjuí del que s'establix anteriorment, el termini màxim d'execució de les inversions serà d'un any, a partir de l'endemà de la data de comunicació de la resolució aprovatòria, podent-se sol·licitar motivadament amb anterioritat a la conclusió d'este termini una pròrroga no superior a tres mesos, sol·licitud que haurà d'estar acreditada en els seus motius i ser estimada per la Conselleria d'Agricultura, Pesca i Alimentació.
  
La finalització de les inversions en anualitat diferent de la resolta comportarà l'obligació, per part del beneficiari, de sol·licitar el canvi d'anualitat de la subvenció de capital corresponent, amb justificació acreditada del motiu pel qual no s'ha complit el programa de realització de les inversions. L'esmentada sol·licitud haurà de ser estimada per la Conselleria d'Agricultura, Pesca i Alimentació?.
  
10. L'apartat 2 de l'article 15 queda redactat de la següent manera:
  
?Els beneficiaris d'ajudes, subjectes a qualsevol tipus d'inversions, presentaran la justificació d'estes d'acord amb allò que s'ha estipulat en l'article 14 de la present ordre, i estaran al corrent de les seues obligacions fiscals i amb la Seguretat Social en la forma que es determina en l'apartat 6 de l'article 6 d'esta?.
  
11. L'apartat 1 de l'article 16 queda redactat de la següent manera:
  
?Les subvencions concedides a càrrec del pressupost de la Generalitat Valenciana a l'empara de la present ordre estaran finançades a càrrec del capítol 7, del programa 531.20, línia T0193, dels seus pressupostos?.
  
12. L'apartat 2 de l'article 16 queda redactat de la següent manera:
  
?Les quanties totals màximes de les ajudes previstes en la present ordre, es faran públiques anualment, d'acord amb els pressupostos de la Generalitat Valenciana corresponents a cada exercici, mitjançant una ordre de la Conselleria d'Agricultura, Pesca i Alimentació.
  
Segons disposa l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despeses, la concessió de les subvencions estarà condicionada a l'existència en els pressupostos de crèdit adequat i suficient per a això.
  
Així mateix, segons la mencionada ordre, tots els actes dictats s'entendran condicionats a que, al dictar la resolució de concessió, subsistisquen les mateixes circumstàncies de fet i de dret existents en el moment en què van ser produïts aquells actes?.
  
DISPOSICIONS FINALS
  
Primera
  
El termini de sol·licituds de les ajudes regulades en la present ordre corresponent a l'exercici 2005, serà l'establit en l'Ordre de 26 d'octubre de 2004, de la Conselleria d'Agricultura, Pesca i Alimentació, i s'iniciarà el dia 1 de desembre de 2004 i, finalitzarà el dia 31 de gener de 2005, ambdós inclusivament.
  
Segona
  
Se substituïx tota referència feta en l'Ordre de 20 de desembre de 2001, del director o Direcció General de Modernització d'Estructures Agràries, per la del secretari o Secretaria Autonòmica d'Agricultura i Relacions Agràries amb la Unió Europea.
  
Tercera
  
Esta ordre entrarà en vigor el dia de la publicació en el Diari Oficial de la Generalitat Valenciana.
  
València, 23 de novembre de 2004
  
El conseller d'Agricultura, Pesca i Alimentació,


Còpia Permalink ELI